Likumprojekts

**Grozījumi Likumā par ostām**

 Izdarīt Likumā par ostām (Latvijas Republikas Saeimas un Ministru Kabineta Ziņotājs, 1994, 15.nr.; 1996, 13.nr.; 1997, 9., 15.nr.; 1999, 24.nr.; 2000, 12.nr.; 2001, 9., 11.nr.; 2002, 23.nr.; 2003, 15., 23.nr.; 2005, 14., 24.nr.; Latvijas Vēstnesis, 2009, 194.nr.; 2010, 76., 118., 205.nr., 2013, 232.nr., 2016, 241.nr., 2019, 251A., 255A. nr.) šādus grozījumus:

1. Papildināt 3.pantu pēc vārdiem “Ministru kabinets pēc” ar vārdiem “Satiksmes ministrijas,”
2. 4. pantā:

 izteikt trešo daļu šādā redakcijā:

 “(3) Valsts nekustamo īpašumu un akvatoriju nodod valdījumā attiecīgās ostas pārvaldei tās funkcijas nodrošināšanai un perspektīvai attīstībai, izņemot to valsts nekustamo īpašumu, kas izmantojamas publiskās personas vai tās institūciju funkciju īstenošanai, un to valsts zemi, uz kuras izvietota valsts publiskās lietošanas dzelzceļa infrastruktūras zemes nodalījuma josla, kuru nodod valdījumā valsts publiskās lietošanas dzelzceļa infrastruktūras pārvaldītājam. Valsts nekustamo īpašumu nodod valdījumā attiecīgā nekustamā īpašuma objekta valdītājs. Pašvaldības nekustamo īpašumu nodod valdījumā ar attiecīgās pilsētas domes vai pagasta padomes lēmumu.”;

 izteikt ceturto daļu šādā redakcijā:

 “(4) Ostas kopējās hidrotehniskās būves (moli, straumes regulēšanas dambji, viļņlauži, krasta nostiprinājumi), kuģuceļi Rīgas, Liepājas un Ventspils ostās ir valsts vai pašvaldības īpašums, kas atrodas attiecīgās ostas pārvaldes valdījumā. Navigācijas iekārtas un ierīces visās ostās ir ostas pārvaldes valdījumā. Piestātnes Rīgas, Liepājas un Ventspils ostās var būt arī citu juridisko un fizisko personu īpašums. Citās ostās kopējās hidrotehniskās būves un piestātnes var būt valsts vai pašvaldības, kā arī citu juridisko vai fizisko personu īpašums.”;

izteikt piekto daļu šādā redakcijā:

“(5) Ostas pārvalde valstij vai pašvaldībai piederošo nekustamo īpašumu var izīrēt vai iznomāt, vai piešķirt apbūves tiesību, vai apgrūtināt to ar servitūtiem ēku un būvju, virszemes un pazemes komunikāciju celtniecībai vai citas saimnieciskās darbības veikšanai, it sevišķi attiecībā uz lietojuma vai būvlietojuma tiesībām. Ostas pārvalde šajos darījumos rīkojas zemes īpašnieku vārdā. Ostas pārvalde ir tiesīga uz tai valdījumā nodotās valstij vai pašvaldībai piederošās zemes celt ostas darbībai nepieciešamās ēkas (būves) kā patstāvīgus īpašuma objektus. Šos īpašuma objektus ostas pārvalde reģistrē zemesgrāmatā uz sava vārda. Tādas pašas tiesības ostas pārvaldei ir arī attiecībā uz citu juridisko vai fizisko personu zemi, uz kuru tā nodibinājusi personālservitūtu, ievērojot šā panta septītās daļas noteikumus. Ostas pārvalde darījumos ar valdījumā nodoto valstij un pašvaldībai piederošo nekustamo īpašumu nes atbildību par visām nastām un ar savām darbībām trešajām personām nodarītajiem zaudējumiem.”;

papildināt pantu ar 5.1 un 5.2 daļu šādā redakcijā:

“(51) Ostas teritorijā esošos nekustamā īpašuma objektus valsts un pašvaldība var atsavināt, nododot tos viena otrai bez atlīdzības.

(52) Ostas teritorijā esošais valsts nekustamais īpašums ir nododams tās valsts institūcijas valdījumā, kuras kompetencē esošās funkcijas īstenošanai attiecīgais nekustamā īpašuma objekts ir nepieciešams.”;

papildināt sestās daļas pirmo teikumu pēc vārda “nomas” ar vārdiem “apbūves tiesības piešķiršanas”.

1. Izteikt 5. pantu šādā redakcijā:

**“5. pants. Ostu darbību reglamentējošie dokumenti**

Ostas darbojas, pamatojoties uz likumiem, Latvijas Republikas apstiprinātajiem starptautiskajiem līgumiem, Ministru kabineta izdotajiem aktiem un attiecīgās ostas noteikumiem. Mazo ostu darbību reglamentē arī ostu pārvalžu nolikumi.”

1. 7.pantā:

izteikt pirmo un 1.1 daļu šādā redakcijā:

“(1) Ostas pārvalde Rīgas ostā un Ventspils ostā ir kapitālsabiedrība, kurā kapitāldaļas (akcijas) pieder valstij un var piederēt arī attiecīgajai pašvaldībai. Šī kapitālsabiedrība nodrošina ostas pārvaldes funkciju īstenošanu Rīgas ostā un Ventspils ostā, tā atrodas Satiksmes ministrijas pārraudzībā attiecībā uz šajā likumā, Rīgas brīvostas likumā un [Ventspils brīvostas likumā](https://likumi.lv/ta/id/41737-ventspils-brivostas-likums) noteikto ostas pārvaldes funkciju, uzdevumu un pienākumu īstenošanu un tās kapitāldaļas (akcijas) nav atsavināmas vai ieķīlājamas.

(11) Šā panta pirmajā daļā minētās kapitālsabiedrības kapitāldaļu (akciju) turētāja no valsts puses ir Satiksmes ministrija, Finanšu ministrija, Ekonomikas ministrija un Vides aizsardzības un reģionālās attīstības ministrija. Valstij piederošās kapitāldaļas (akcijas) tiek nodotas turējumā šādās daļās: Satiksmes ministrijas turējumā 40 procenti no valstij piederošajām kapitāldaļām (akcijām), Finanšu ministrijas turējumā 20 procenti no valstij piederošajām kapitāldaļām (akcijām), Ekonomikas ministrijas turējumā 20 procenti no valstij piederošajām kapitāldaļām (akcijām) un Vides aizsardzības un reģionālās attīstības ministrijas turējumā 20 procenti no valstij piederošajām kapitāldaļām (akcijām).”

izslēgt 1.2 daļu;

izteikt otrās daļas 1.punktu šādā redakcijā:

“1) nosaka ostas maksu un tarifu robežlīmeņus šā likuma [15.pantā](https://likumi.lv/ta/id/57435#p15) minētajiem pakalpojumiem. Ministru kabinets nosaka kārtību, kādā ostas pārvalde nosaka ostas maksu un tarifu robežlīmeņus šā likuma 15.pantā minētajiem pakalpojumiem.”

izslēgt trešās daļas 1.punktu;

izteikt trešās daļas 6. punktu šādā redakcijā:

“6) izpēta ostas pakalpojumu pieprasījumu un piedāvājumu un nodrošina ostas pakalpojumu kompleksu, slēdzot līgumus ar komersantiem. Ostas pārvalde var pieņemt lēmumu sniegt pakalpojumu pati vai ar juridiski patstāvīgu vienību, kuru tā kontrolē līdzīgi tam, kā tā kontrolē savas struktūrvienības, atbilstoši Latvijas Republikas normatīvajiem aktiem un Eiropas Parlamenta un Padomes 2017. gada 15. februāra Regulai (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību un ievērojot Valsts pārvaldes iekārtas likuma nosacījumus;”

1. Izslēgt 8. un 9.pantu.
2. Papildināt likumu ar 8.1 pantu šādā redakcijā:

“**8.1 pants. Kapitālsabiedrības, kura nodrošina ostas pārvaldes funkciju īstenošanu Rīgas ostā un Ventspils ostā, akcionāru sapulces kompetence**

Papildus Publiskas personas kapitāla daļu un kapitālsabiedrību pārvaldības likumā noteiktajam kapitālsabiedrības, kuras nodrošina ostas pārvaldes funkciju īstenošanu Rīgas ostā un Ventspils ostā, akcionāru sapulce pieņem lēmumus par:

1) vidēja termiņa budžeta apstiprināšanu;

2) iekšējās kontroles sistēmas apstiprināšanu.”

1. Aizstāt 10.panta otrajā daļā skaitli “1.2” ar vārdu “pirmajā”;
2. 12 pantā:

izteikt pirmās daļas 3. punktu šādā redakcijā:

“3) nomas (īres) maksa par ostas pārvaldes īpašumā esošo, pārvaldīšanā vai valdījumā nodoto nekustamo īpašumu iznomāšanu (izīrēšanu) un maksa par apbūves tiesību;”

izslēgt otro un trešo daļu.

1. 13. pantā:

izteikt trešo daļu šādā redakcijā:

“(3) Ostas maksas un tarifus nosaka ostas pārvalde un publicē savā tīmekļvietnē un Latvijas Republikas oficiālajā izdevējā “Latvijas Vēstnesis”. Ostas maksas paaugstinājumi stājas spēkā sešdesmit dienas pēc to publicēšanas.”;

papildināt pantu ar 3.1 daļu šādā redakcijā:

“(31) Kārtību, kādā ostas pārvalde nosaka un apstiprina kanāla maksas apmēru un atbrīvojumu no tās, nosaka Ministru kabinets.”

1. Izteikt 14. panta otro daļu šādā redakcijā:

“(2) Desmit procenti no tonnāžas, kanāla, mazo kuģu, enkura un kravas maksas tiek ieskaitīti pašvaldības budžetā un izmantojami ar ostas darbību saistītās infrastruktūras attīstībai. Pašvaldība divas reizes gadā sagatavo atskaites ostas pārvaldei par piešķirto līdzekļu izlietojumu.”

1. Izteikt 15. panta otro daļu šādā redakcijā:

“(2) Ostas maksas pakalpojumu tarifu robežlīmeņus ostas pārvalde publicē savā tīmekļvietnē un Latvijas Republikas oficiālajā izdevējā “Latvijas Vēstnesis”. Ostas maksas tarifu robežlīmeņi stājas spēkā sešdesmit dienas pēc to publicēšanas. “

1. Papildināt likumu ar 15.2 pantu šādā redakcijā:

**“15.2 pants. Ostas maksu un ostas regulēto maksu par pakalpojumiem samaksas kārtība**

Ostas maksas un ostas regulētās maksas par pakalpojumiem kuģa īpašnieks vai operators pilnā apmērā un atbilstoši ostas pārvaldes noteiktajai maksāšanas kārtībai samaksā ne vēlāk kā līdz kuģa iziešanai no ostas. Kuģa īpašnieks vai operators, vai to pilnvarots kuģa aģents un ostas pārvalde vai komersants, kas sniedz attiecīgo pakalpojumu, var savstarpēji vienoties par citādāku attiecīgās maksas samaksas kārtību.”

1. 17. pantā:

izteikt pirmo daļu šādā redakcijā:

“(1) Ostas kapteinis ir valsts amatpersona, kura funkcijas, tiesības un pienākumus nosaka Jūrlietu pārvaldes un jūras drošības likums, šis likums un citi normatīvie akti.”;

izteikt otro daļu šādā redakcijā:

“(2) Ostas kapteiņa lēmumi un rīkojumi, kas saistīti ar kuģošanas drošības pasākumiem un vides piesārņojuma draudu novēršanu ostas akvatorijā, kuģuceļos, piestātnēs un terminālos, tai skaitā ar ziemas navigācijas kārtību ledus apstākļos. Šo lēmumu un rīkojumu apstrīdēšana vai pārsūdzēšana neaptur to izpildi.”;

papildināt pantu ar 3.1 daļu šādā redakcijā:

“(31) Ostas kapteinis liedz kuģim iziet no ostas, ja ir saņemts tiesas nolēmums par kuģa arestu vai Latvijas Jūras administrācijas vai citas normatīvajos aktos noteiktās institūcijas lēmums par kuģa aizturēšanu.”

1. 19. pantā:

izteikt ceturto daļu šādā redakcijā:

“(4) Pirmpirkuma tiesības uz zemi un citu nekustamo īpašumu ostas teritorijā neatkarīgi no tā piederības ir pašvaldībai. Rīgas ostas, Ventspils ostas un Liepājas ostas teritorijā pirmpirkuma tiesības uz zemi un citu nekustamo īpašumu ir kapitālsabiedrībai, kura veic attiecīgās ostas pārvaldes funkcijas. Ostas pārvaldei aizliegts valdījumā nodoto nekustamo īpašumu pārdot, mainīt, dāvināt vai citādi atsavināt, izņemot gadījumus, kas paredzēti šā panta septītajā daļā.”;

izteikt septīto daļu šādā redakcijā:

“(7) Ostas pārvaldei atļauts dot galvojumu vai ieķīlāt par labu trešajai personai tās īpašumā esošo nekustamo īpašumu, bet valdījumā nodoto pašvaldības vai valsts nekustamo īpašumu — tikai pēc saskaņošanas ar finanšu ministru, ja nekustamais īpašums pieder valstij, vai attiecīgo pašvaldību, ja nekustamais īpašums pieder pašvaldībai.”;

papildināt pantu ar astoto daļu šādā redakcijā:

“(8) Visas sūdzības par Eiropas Parlamenta un Padomes 2017. gada 15. februāra Regulas (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finansēšanas pārredzamību, pārkāpumiem izskata Satiksmes ministrija administratīvā procesa kārtībā, izņemot par pārkāpumiem konkurences jomā, kur sūdzības izskata Konkurences padome.”

1. Papildināt likumu ar 19.1 pantu šādā redakcijā:

“**19.1 Apspriešanās ar ostas lietotājiem un citām ieinteresētajām personām**

Ostas pārvalde izveido konsultatīvo padomi, kuras ietvaros nodrošina apspriešanos ar ostas lietotājiem un citām ieinteresētajām personām par būtiskiem jautājumiem saistībā ar ostas attīstību, ievērojot Eiropas Savienības tiesību aktos noteiktās prasības. Kārtību, kādā notiek apspriešanās ar ostas lietotājiem un citām ieinteresētā pusēm, ostas pārvalde publicē savā tīmekļvietnē.”

1. Izslēgt 24. panta otro daļu.
2. Izteikt 26.pantu šādā redakcijā:

“**26. Mazās ostas pārvalde un tās struktūra**

1. Mazās ostas pārvalde ir pilsētas vai novada domes izveidota pašvaldības iestāde, kas nodrošina ostas pārvaldes funkciju īstenošanu pašvaldības teritorijā esošajā mazajā ostā.
2. Ministru kabinets apstiprina paraugnolikumu, saskaņā ar kuru attiecīgā pašvaldība apstiprina ostas pārvaldes nolikumu, ietverot tajā mazās ostas pārvaldes struktūru, ostas valdes un ostas pārvaldnieka tiesības un pienākumus.
3. Mazās ostas pārvaldes sastāvā ir ostas valde, kas ir augstākā lēmējinstitūcija, un tai pakļauts izpildaparāts, kuru vada ostas pārvaldnieks.
4. Mazās ostas valdi izveido attiecīgās pašvaldības dome ne vairāk kā 10 locekļu sastāvā, iekļaujot tajā valdes priekšsēdētāju — pašvaldības amatpersonu, pa vienai Vides aizsardzības un reģionālās attīstības ministrijas, Ekonomikas ministrijas, Zemkopības ministrijas un Satiksmes ministrijas amatpersonai, kuru norīko attiecīgais ministrs, kā arī vienādās proporcijās pašvaldības deputātus un ostā funkcionējošo komercsabiedrību pārstāvjus.
5. Mazās ostas pārvaldnieku ieceļ ostas valde.
6. Mazās ostas valdes locekļa atlīdzību nosaka atbilstoši Valsts un pašvaldību institūciju amatpersonu un darbinieku atlīdzības likumam.
7. Mazās ostas pārvades nodrošināšanai pašvaldība var izveidot kapitālsabiedrību. Šādā gadījumā ostas pārvalde darbojas Publiskas personas kapitāla daļu un kapitālsabiedrību pārvaldības likumā un Likumā par ostām noteiktajā kārtībā.”
8. Izslēgt 27. pantu.
9. Papildināt pārejas noteikumus ar 16., 17., 18. un 19. punktu šādā redakcijā:

“16. Lai nodrošinātu Rīgas un Ventspils ostas darbības nepārtrauktību:

 1) Ministru kabinets un Rīgas pilsētas pašvaldība deviņu mēnešu laikā no šā likuma grozījumu par 7.panta pirmās daļas izteikšanu jaunā redakcijā spēkā stāšanās izvērtē iespējas un panāk vienošanos par kapitālsabiedrības izveidi ar vai bez pašvaldības līdzdalības un izveido kapitālsabiedrību Rīgas ostas pārvaldīšanai. Panākot vienošanos par kopīgas kapitālsabiedrības izveidi, tās pamatkapitālā tiek ieguldīta Rīgas brīvostas pārvaldei piederošā manta un aktīvi no valsts puses un pašvaldībai piederošā manta un aktīvi ostas teritorijā no pašvaldības puses ar nosacījumu, ka valsts pusei ir ne mazāk kā divas trešdaļas kapitāldaļu;

 2) Ventspils ostas pārvaldīšanu īsteno akciju sabiedrība “Ventas osta”, kuras pamatkapitālā deviņu mēnešu laikā no šā likuma grozījumu par 7.panta pirmās daļas izteikšanu jaunā redakcijā spēkā stāšanās iegulda Ventspils brīvostas pārvaldei piederošo mantu un aktīvus no valsts puses un gadījumā, ja tiek panākta vienošanās ar Ventspils pilsētas pašvaldību par tās dalību kapitālsabiedrībā, - pašvaldībai piederošu mantu un aktīvus ostas teritorijā no pašvaldības puses ar nosacījumu, ka valsts pusei ir ne mazāk kā divas trešdaļas kapitāldaļu;

 3) deviņu mēnešu laikā no šā likuma grozījumu par 7.panta pirmās daļas izteikšanu jaunā redakcijā spēkā stāšanās likvidēt atvasināto publisko personu - Rīgas brīvostas pārvaldi un Ventspils brīvostas pārvaldi - un nodot attiecīgās atvasinātās publiskās personas tiesības, saistības, mantu un finanšu līdzekļus kopā ar visiem saistītajiem pienākumiem, tiesībām un apgrūtinājumiem, tostarp kredītsaistības, šā likuma 7.panta pirmajā daļā minētajai kapitālsabiedrībai.

 17. Pašvaldība, pieņemot lēmumus par kapitālsabiedrības dibināšanu mazajās ostās, pieņem lēmumu par ostas pārvaldes tiesību un saistību pārņēmēju. Esošās ostas pārvaldes saistību apmērs, izveidojot kapitālsabiedrību, nedrīkst pārsniegt pašvaldības izveidotās kapitālsabiedrības pamatkapitāla apmēru.

 18. Servitūti, kas līdz šā likuma grozījumu par 7.panta pirmās daļas izteikšanu jaunā redakcijā spēkā stāšanās dienai nodibināti ostas pārvaldei par labu, apgrūtinot citām juridiskajām vai fiziskajām personām ostas teritorijā esošo zemi, ar ostas pārvaldes likvidāciju neizbeidzas un pāriet uz ostas pārvaldes saistību un tiesību pārņēmēju.

 19. Ministru kabinets sešu mēnešu laikā no šā likuma grozījumu par 13.panta trešās daļas izteikšanu jaunā redakcijā un 13.panta papildināšanu ar 3.1daļu spēkā stāšanās izdod šā likuma 13.panta 3.1 daļā paredzēto kārtību, kādā ostas pārvalde nosaka un apstiprina kanāla maksas apmēru un atbrīvojumu no tās.”

Iesniedzējs:

satiksmes ministrs T.Linkaits

Vīza: valsts sekretāre I.Stepanova